James Roosevelt Bayley

**James Roosevelt Bayley** (født 23. august 1814 i New York City i USA, død 3. oktober 1877 i Newark i New Jersey) var en amerikansk katolsk prest og biskop av Newark og erkebiskop av Baltimore.
## Liv og virke
### Bakgrunn, slekt
James Roosevelt Bayleys farfar, dr. Richard Bayley, professor på Columbia College, og den som skapte New Yorks karantenesystem. Dr. Bayley hadde tre barn med sin første hustru; et av dem var Elizabeth Ann Seton, som ble helligkåret i 1975 som den første amerikanskfødte katolske helgen. Etter at hans første kome døde giftet dr. Bayley seg med Charlotte Amelia Barclay, medlem av Rooseveltfamilien, og paret fikk syv barn. Det sjette av dem var erkebiskop Bayleys far, Guy Carleton Bayley, født i 1786. Guy Carleton Bayley var likesom sin far lege; han giftet seg sin med sin seks år yngre tremenning Grace Roosevelt, den 4. november 1813. Grace Roosevelt var datter av Jacobus Roosevelt og Maria Eliza Walton, og hennes bror Isaac Roosevelt var bestefar til senere president Franklin D. Roosevelt, hvorved han ble søskenbarn til president Roosevelts far James Roosevelt I, og noe fjernere beslektet med senere president Theodore Roosevelt.

James Roosevelt Bayley ble først episkopal prest i 1840 og konverterte til den katolske tro i april 1842.

### Katolsk prest
James Roosevelt Bayley mottok det katolske prestevielsens sakrament den 2. mars 1844 av New Yorks biskop John Joseph Hughes i (gamle) St. Patrick's Cathedral i New York.

### Biskop av Newark
Den 29. juli 1853 utnevnte pave Pius IX ham til den første biskop av bispedømmet Newark, som ble opprettet på samme dato og omfattet hele staten New Jersey. Han ble ordinert til biskop av den apostoliske nuntius til Brasil, erkebiskop Gaetano Bedini, som var på gjennomreise på vei til Roma, den 30. oktober samme år. Medkonsekratorer var biskopen av Albany, John McCloskey, og biskopen av Cleveland, Louis Amadeus Rappe. Innsettelsen i Newark fant sted to dager senere.

I Newark var hans viktigste anliggende etableringen av et nettverk av katolske skoler. For å gjøre dette brakte han nonner fra forskjellige miljøer inn i bispedømmet. Han grunnla en katolsk høyskole og seminar i Madison (New Jersey) - som senere ble Seton Hall University - og var med på å etablere Pontifical North American College i Roma i 1859. Blant seminaristene han sendte dit var den senere erkebiskopen av New York Michael Augustine Corrigan.
### Erkebiskop av Baltimore
Pave Pius IX utnevnte ham til erkebiskop av Baltimore den 30. juli 1872. Innsettelsen i embedet fant sted den 13. oktober samme år.

På grunn av sykdom ble han sjelden i Baltimore og bodde i stedet på Seton Hall College i Madison, som han grunnla. Mot slutten av livet kom ham med den følgende bekjennelse: *«I am archbishop; I have been bishop; but I like Father Bayley best of all» (*Jeg er erkebiskop; jeg har vært biskop; men jeg liker fader Bayley best av alt*).

Han ble gravlagt på kirkegården i [[Emmitsburg]], der også hans tante er begravet, den kanoniserte Elizabeth Anna Bayley Seton, nå National Shrine of St. Elizabeth Ann Seton.
== Episkopalgenealogi ==
Hans [[episkopalgenealogi]] er:

* Kardinal [[Scipione Rebiba]] (1504-1577) 
* Kardinal [[Giulio Antonio Santorio]] (1532-1602) * bispeviet 1566
* Kardinal [[Girolamo Bernerio]] (1540-1611) *1586
* Erkebiskop [[Galeazzo Sanvitale (erkebiskop)|Galeazzo Sanvitale]] (1566-1622) *1604
* Kardinal [[Ludovico Ludovisi]]  (1595-1632) *1621
* Kardinal [[Luigi Caetani]] (1595-1642) *1622
* Kardinal [[Ulderico Carpegna]] (1595-1679) *1630
* Kardinal [[Paluzzo Paluzzi Altieri degli Albertoni]] (1623-1698) *1666
* [[Pave Benedikt XIII]] (1649-1730) *1675
* [[Pave Benedikt XIV]] (1675-1758) *1724
* [[Pave Klemens XIII]] (1693-1769) *1743
* Kardinal [[Giovanni Carlo Boschi]] (1715-1788) *1760
* Kardinal [[Bartolomeo Pacca den eldre|Bartolomeo Pacca]] (1756-1844) *1786
* [[Pave Gregor XVI]] (1765-1846) *1831
* Kardinal [[Lodovico Altieri]] (1805-1867) *1836
* Erkebiskop [[Gaetano Bedini]] (1806-1864) *1852
* Erkebiskop *James Roosevelt Bayley'' (1814-1877) *1853

## Litteratur
* 
*  
## Referanser